  Майя Бывальцева Глазкарысь но Сарапулысь драмая театръёс федерал коньдэтысь 7 миллион 695 сюрс манет субсидия басьтозы. Удмуртиысь тӧролэн но кивалтэтлэн пресс-службазы ивортэмъя, элькун коньдэт со театръёслы ик валче вылысь 855 сюрс манет висъялоз. Федерал субсидиез люкылонлы йылпумъянъёсъя Сарапулэ 4 миллион 848 сюрс манет келялозы, отын Карло Гольдонилэсь «Трактирщица» комедизэ пуктозы. Глазкарысь театрлы Николай Гогольлэсь «Мёртвые души» поэмазэ пуктыны 3 миллион 847 сюрс манет ыстозы. Тодэ вайытом, творчествоя коллективъёслы юрттэт сётӥське «Единая Россия» партилэн «Покчи каръёсысь театръёс» ӵектосэзъя. Выль спектакльёс пуктыны Россиын 670 миллион манет висъязы. Ватсалом, 2017 арын Удмуртиысь йӧскалык театр «Культура России» нимысьтыз федерал программая грант утӥз. Со чотын нырысьсэ мюзикл пуктыны басьтӥськизы. Александр Гринлэн «Алые паруса» кузьверосэзъя кык ёзэн возьматонлэн премьераз куарусёнэ ортчоз. Тегъёс: Лулчеберет Сарапул Театр Удмуртия Глазкар коньдэт  